Colin Warren van Grahamstad is ewe ingenome met die Tuli se aanpasbaarheid. Daar by hom op die semi-Karooveld met bietjie soetveld op die vlakte en suurveld in die berge, gee hy net ’n bietjie hoendermis by vir fosfaataanvulling en daarmee produseer sy Tuli’s eersteklas.
Hy is ingenome met die resultate. Sy Tuli’s presteer uitstekend op die Karoo-bossieveld, hulle is gehard en op die oomblik is hulle besig om te midde van ’n ernstige droogte te kalf – sonder oorslaan of probleme.